armvectores/hy_wikipedia_2023 huggingface dataset:
Տերնովատկա (գյուղ, Սախնովշչինսկի շրջան)

Տերնովատկա (ուկրաիներեն՝ Тернуватка), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1885 թվականին։
2001 թվականի տվյալներով Տերնովատկա գյուղում բնակվում էր 192 մարդ։ Բնակավայրը զբաղեցնում է 0,92 կմ² տարածք։ Բնակչության խտությունը կազմում էր 208,7 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեդիսոն շրջան (Կենտուկի)

Անվան այլ կիրառումների համար տե՛ս՝ Մեդիսոն շրջան (այլ կիրառումներ)Մեդիսոն շրջան (անգլ.՝ Madison County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 1.142 կմ² է, բնակչությունը՝ 82.916 մարդ (2010 թ. տվյալներով)։ Շրջկենտրոնն է Ռիչմոնդ բնակավայրը։ Կազմավորվել է 1785 թ.։
Վիկտորյա Վոլչկովա

Վիկտորյա Վոլչկովա (ռուս.՝ Викто́рия Евге́ньевна Волчко́ва, հուլիսի 30, 1982(1982-07-30), Լենինգրադ, ՌԽՖՍՀ, ԽՍՀՄ), ռուս գեղասահորդուհի, հանդես է եկել մենասահքում։ Վոլչկովան հիմնական մրցումներում ոսկե մեդալներ երբեք չի նվաճել, սակայն նա միակ կինն է, ով չորս անգամ անընդմեջ Եվրոպայի առաջնությունում եղել է բրոնզե մրցանակակիր։ Այս պահին գեղասահքի մարզիչ է։


=== Կարիերա ===
Մինչև 13 տարեկանը մարզվել է Սանկտ-Պետերբուրգում` Ալեքսեյ Միշինի խմբում, սակայն մարզումներն անց էր կացնում նրա օգնական Գալինա Կաշինան, քանի որ Միշինը այդ ժամանակ մենասահորդներով չէր զբաղվում։ 1995 թվականին տեղափոխվել է Մոսկվա` Վիկտոր Կուդրյավցևի մոտ մարզվելու։ Նրա ղեկավարությամբ Վոլչկովան չորս անգամ անընդմեջ դարձավ Եվրոպայի բրոնզե մրցանակակիր, գեղասահորդների աշխարհի առաջնության պատանիների կարգում` երկու անգամ բրոնզե մրցանակակիր։ 2002 թվականին մասնակցել է Սոլթ Լեյք Սիթիում կայացած օլիմպիադային և գրավել 9-րդ տեղը։

2002 թվականի հունիսին մեկնել է մարզվելու Չիկագոյում (ԱՄՆ)` Օլեգ Վասիլևի մոտ։ Վասիլևի ղեկավարությկամբ էլ Վիկտորյան հաղթում է Գրան-Պրիի մոսկովյան էտապը` սենսացիոն կերպով հաղթելով Սաշա Քոուենին  և Իրինա Սլուցկայային, զբաղեցրեց երրորդ տեղը; Սակայն 2003 թվականի ամռանը մարզիկը վերադարձավ Մոսկվա` նշելով, որ Վասիլևի խմբից նրան դուրս են մղել Տատյանա Տատմյանինան և Մաքսիմ Մարինինը` պատճառաբանելով, որ չեն ցանկանում վերջինիս հետ կիսել մարզչի ուշադրությունն ու ժամանակը։
Նոր մարզչի` Ելենա Չայկովսկայայի հետ Վոլչկովան մրցաշրջանը վատ սկսեց. Ռուսաստանի առաջնությունում զբաղեցրեց միայն 6-րդ տեղը։ Մարզիկին ասես հետապնդում էին վնասվածքներն ու հիվանդությունները, իսկ Չայկովսկայայի հետ ընդհանուր լեզու գտնել այդպես էլ չհաջողվեց։ 2004 թվականի հունվարին Վոլչկովան վերադարձավ Կուդրյավցևի խումբ։ Նրա հետ սկսեց աշխատել Մարինա Կուդրյավցևան։
2006 թվականին Ռուսաստանի առաջնությունում երկրորդ տեղը  զբաղեցնելու  շնորհիվ ընդգրկվեց Թուրինի օլիմպիադայի հավաքականի կազմում, սակայն անմիջապես մեկնումից առաջ ծանր վնասվածքի պատճառով ստիպված էր հրաժարվել մասնակցությունից։  Այդ վնասվածքի, իսկ հետո էլ մենիսկի վիրահատության պատճառով Վիկտորյան  երկար ժամանակ ապաքինվեց։ Փորձեց վերադառնալ սպորտ, սակայն, 2007 թվականին կայացած Ռուսաստանի առաջնությունում զբաղեցնելով 5-րդ տեղը, որոշեց ավարտել կարիերան։


=== Մարզչական գործունեություն ===
Սպորտային կարիերայի ավարտից հետո «Москвич» սահադաշտում Վիկտոր Կուդրյավցևի հետ  աշխատում է  որպես մարզիչ։ Աշխատել է այնպիսի սպորտսմենների հետ, ինչպիսիք են Արինա Մարտինովան, Սերգեյ Դոբրինը, ղեկավարում է  «Москвич» օլիմպիական ռեզերվի սպորտային դպրոցի գեղասահքի բաժինը։
Վիկտորյա Վոլչկովայի խմբում են մարզվում Սոֆյա  Բիրյուկովան, Պոլինա Կորոբեյնիկովան, Նիկիտա Միխայլովը և ուրիշներ։


=== Անձնական կյանք ===
Ամուսնացած է ռուս հոկեյիստ  Յուրի Բուցաևի հետ։ 2012 թվականի  մարտի 10-ին ծնվել է  նրանց որդին։


=== Սպորտային ձեռքբերումներ ===
Արդյունքները 2001 թվականից հետոՄինչ 2001 թվականի արդյունքները


== Ծանոթագրություններ ==
Թեթև հարձակվող

Թեթև հարձակվող կամ երրորդ համար, դիրք բասկետբոլ սպորտաձևում, նշանակվում է ԹՀ (SF) տառերով։ Ծանր հարձակվողների համեմատ թեթև հարձակվողները թեթևակի կարճահասակ են, քաշով ավելի թեթև և ավելի արագավազ։ Ինչպես հարձակվող պաշտպանը, թեթև հարձակվողի հիմնական պարտականությունը միավոր բերելն է։ Ի տարբերություն պաշտպանների, թեթև հարձակվողները ավելի բարձրահասակ են (200-210 սմ), ինչի շնորհիվ ավելի հաջող կերպով են տիրում անդրադարձներին կամ կարողանում բլոկ դնել հակառակորդի նետումներին։


== Տես Նաև ==
Բասկետբոլ
Ջիսր ալ-Շուղուրի շրջան

Ջիսր ալ-Շուղուրի շրջան (արաբ․՝ ناحية جسر الشغور‎‎)՝ Սիրիայի Արաբական Հանրապետության շրջանի կարգավիճակ ունեցող վարչական միավոր Իդլիբի մարզում։ Հանդիսանում է Ջիսր ալ-Շուղուրի գավառի չորս շրջաններից մեկը։
Վարչական կենտրոնն է Ջիսր ալ-Շուղուր քաղաքը։ 2004 թվականի մարդահամարի տվյալներով շրջանը ունի 89 028 բնակչություն։ Տարածքը կազմում է 259.66 կմ²։


== Ծանոթագրություններ ==
Վանակյուլա (այլ կիրառումներ)

Վանակյուլա անունը կամ տերմինը կարող է վերաբերել հետևյալ հոդվածներին․

Վանակյուլա - գյուղ Էստոնիայի Մառտնա շրջանի կազմում։
Վանակյուլա - գյուղ Էստոնիայի Նոառոոցի շրջանի կազմում։
Վանակյուլա - գյուղ Էստոնիայի Կուուսալու շրջանի կազմում։
Վանակյուլա - գյուղ Էստոնիայի Պիլվա շրջանի կազմում։
(8051) Պիստորիա

(8051) Պիստորիա (անգլ.՝ Pistoria), աստերոիդ աստերոիդների հիմնական գոտում։ Հայտնաբերվել է 1997 թվականի օգոստոսի 13-ին Լուչիանո Տեզիի և Գաբրիելե Կատանիի կողմից Սան Մարսելոյում։
Միջին հեռավորությունը Արեգակից կազմում է 2,255558 ա. մ., առավելագույնը մոտենում է 1,937 ա. մ. հեռավորության վրա և հեռանում 2,5741 ա. մ.։ Արեգակի շուրջ մեկ ամբողջական պտույտ է կատարում 1237,31 երկրային օրվա ընթացքում, իր ուղեծրով շարժվելով միջինում 0,290953 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,53° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8051) Պիստորիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(8777) Տորքատա

(8777) Տորքատա (անգլ.՝ Torquata), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,755009 ա. մ., առավելագույնը մոտենում է 2,3844 ա. մ. հեռավորության վրա և հեռանում 3,1256 ա. մ.։ Արեգակի շուրջ մեկ ամբողջական պտույտ է կատարում 1670,26 երկրային օրվա ընթացքում, իր ուղեծրով շարժվելով միջինում 0,215536 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8777) Տորքատա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կանտարա

Կանտարա (հուն․՝ Κάστρο της Καντάρας), ամրոց Կիպրոսում։ Գտնվում Կիրենեյան լեռների լանջերին՝ Հյուսիսային Կիպրոսում։ Ծովի մակարդակից գտնվում է 630 մետր բարձրության վրա և հնարավորություններ է տալիս  վերահսկել Կարպաս թերակղզու տեղաշարժը և Մեսաորիա հարթավայրը։


== Պատմություն ==
Ենթադրվում է, որ ամրոցը կառուցվել է բյուզանդացիների կողմից 10–րդ դարում, որպես պատնեշ արաբների հարձակումներից։ Ինչպես Սուրբ Իլարիոնի բերդ, Կանտարան կառուցվել է ուղղափառ վանքի տեղում, ինչի մասին հիշեցնում է լեռան գագաթում պահպանված մի կաթոլիկական մատուռ։
Պատմական տարեգրություններում ամրոցն առաջին անգամ հիշատակվում է 1191 թվականին կապված գրավել Կիպրոս կղզու գրավման հետ (այն գրավել է Ռիչարդ I Առյուծասիրտը)։ Ամրոցն այդ տարիներին հանդիսացել է բյուզանդացի բռնատիրող  Իսահակ Կոմնենոսի ապաստարանը։
1228 թվականին ամրոցը շատ է տուժել լոմբարդցների պաշարման ժամանակ, և այն ստիպված է գրեթե ամբողջությամբ վերականգնվել։ Հետագայում, կորցնելով իր ռազմավարական նշանակությունը, այն օգտագործվել է տեղական ազնվականների կողմից որպես փոխաբեռնման կետ լեռնային ուլերի և ընձառյուծների որսի համար։


== Աղբյուրներ ==
Замок Кантара. Фрагмент из книги: Коровина А. К., Сидорова Η. А. Города Кипра.// www.cyprusexplorer.globalfolio.net


== Արտաքին հղումներ ==
Կանտարա ամրոցի լուսանկարները Archived 2016-03-04 at the Wayback Machine.
Ամերիկացի դիպուկահարը (ֆիլմ)

Ամերիկացի դիպուկահարը (անգլ.՝ American Sniper), 2014 թվականի արտադրության ամերիկյան կենսագրական ռազմական ֆիլմ։ Ֆիլմը բեմարկվել է Քրիս Քայլի գրած «Ամերիկացի դիպուկահարը. ԱՄՆ ռազմական պատմության ամենամահացու դիպուկահարի ինքնակենսագրություն» (անգլ.՝ American Sniper: The Autobiography of the Most Lethal Sniper in U.S. Military History) հուշագրության հիման վրա, որը պատմում է Քրիսի ռազմական գործունեության մասին։
Ֆիլմի ռեժիսորը Քլինթ Իսթվուդն է։ Ֆիլմի գլխավոր դերակատարներն են Բրեդլի Քուփերը, Սիենա Միլլերը, Մաքս Չարլզը, Լյուկ Գրիմսը և այլք։
«Ամերիկացի դիպուկահարը» ֆիլմի պրեմիերան կայացել է Ամերիկյան կինոակադեմիայում 2014 թվականի նոյեմբերի 11-ին, իսկ ֆիլմի համաշխարհային պրեմիերան կայացել է 2015 թվականի հունվարի 16-ին։
Ամերիկյան կինոակադեմիայի «Օսկարի» 87-րդ մրցանակաբաշխությանը «Ամերիկացի դիպուկահարը» ֆիլմը նոմինացվել է 6 տարբեր անվանակարգերում («Պատանեկություն» ֆիլմի հետ համատեղ)` լավագույն ֆիլմ, լավագույն դերասան, լավագույն օրիգինալ սցենար։


== Սյուժե ==
Ֆիլմը հիմնված է Քրիս Քայլի հուշագրության վրա, որտեղ նա պատմում է Իրաքում «Չարլիի» 3-րդ խմբի դասակի կազմում դիպուկահար աշխատելու մասին։ Քրիսը դարձել է ԱՄՆ ռազմական պատմության լավագույն դիպուկահարը։ Նրա հաշվին կան 255 սպանություններ, որոնցից պաշտոնապես հաստատված են 160-ը (անհրաժեշտ է վկա, ով տեսել է սպանությունը)։ Իրաքցիները նրան անվանում էին «Սատանա Ռամադիից»։ Բացի բուն ռազմական գործողություններից, ֆիլմը պատմում է նաև Քրիսի կնոջ հուշերի մասին, ով իր աչքով է տեսել Քայլի դասակի ընկերների միջև ամրացող կապն ու ընկերությունը։


== Դերերում ==


== Ծանոթագրություններ ==


== Արտաքին հղումներ ==
Բլոգ գրառում ֆիլմի մասին Archived 2020-02-20 at the Wayback Machine.
Պաշտոնական կայք
«Ամերիկացի դիպուկահարը» ֆիլմը ԿինոՊոիսկ կայքում
«Ամերիկացի դիպուկահարը» ֆիլմը Internet Movie Database կայքում
«Ամերիկացի դիպուկահարը» ֆիլմը Box Office Mojo կայքում
«Ամերիկացի դիպուկահարը» ֆիլմը Rotten Tomatoes կայքում
«Ամերիկացի դիպուկահարը» ֆիլմը Metacritic կայքում
ՖԻՖԱ Աշխարհի առաջնություն 2018 որակավորման փուլ (ՈւԵՖԱ)

ՖԻՖԱ Աշխարհի առաջնություն 2018 որակավորման փուլի եվրոպական հատվածում կորոշվի Ֆուտբոլի աշխարհի առաջնություն 2018 մասնակիցներին, որը տեղի կունենա Ռուսաստանում, այստեղ հանդես են գալիս այն ազգային հավաքականները, որոնք հանդիսանում են ՈՒԵՖԱ անդամ։ Բացի Ռուսաստանից, որը մասնակցելու է առաջնությանը որպես ընդունող երկիր, ՈՒԵՖԱ հատվածից կմասնակցի ևս 13 հավաքական։
Որակավորման ձևաչափը հաստատվել է ՈՒԵՖԱ հատուկ կոմիտեի կողմից 2015 թվականի մարտի 22-23-ը ժամանակահատվածում Վիեննայում կայացած հանդիպման արդյունքում։


== Ձևաչափ ==
Որակավորման ձևաչափը հետևյալն է`

Առաջին փուլ (խմբային փուլ). 54 հավաքական բաշխվեցին ինը խմբի վեցական անդամով, որոնք պետք է խաղան միմյանց դեմ տանը-դրսում ձևաչափով։ Խմբերի հաղթողները կորակավորվեն Աշխարհի առաջնության եզրափակիչ փուլին, իսկ ութ լավագույն երկրորդ տեղ գրաված հավաքականները կմասնակցեն երկրորդ փուլին (փլեյ-օֆֆ)։
Երկրորդ փուլ (փլեյ-օֆֆ). ւթ լավագույն երկրորդ տեղ գրաված հավաքականները կմասնակցեն երկրորդ փուլին (փլեյ-օֆֆ) տանը-դրսում ձևաչափով։ Չորս հաղթողները կորակավորվեն Աշխարհի առաջնության եզրափակիչ փուլին։Քանի որ Ջիբրալթարը և Կոսովոն ՖԻՖԱ անդամ են 2016 թվականի մայիսից, ապա նրանք նույնպես կմասնակցեն որակավորման փուլին։ Անվտանգության նկատառումներից ելնելով Կոսովոն տեղափոխվեց Խումբ I, իսկ Ջիբրալթարը Խումբ H, քանի որ ի սկզբանե որոշվել էր, որ Կոսովոն չպետք է խաղա Բոսնիա և Հերցեգովինայի ու Սերբիայի դեմ։


== Խաղացանկ ==
Որակավորման խաղերը կսկսվեն 2016 թվականի սեպտեմբերից, կհաջորդեն Եվրո 2016-ին և կավարտվեն 2017 թվականի նոյեմբերին։

Խաղացանկը որոշում է ՈՒԵՖԱ-ն, խաղային օրերը կոչվում են «Ֆուտբոլային շաբաթ», ինչը առաջին անգամ օգտագործվել է Եվրո 2016-ի որակավորման ժամանակ.

Խաղերը կանցկացվեն հինգշաբթիից երեքշաբթի։
Հանդիպումները կսկսվեն Կենտրոնական եվրոպական ժամանակով 18:00 և 20:45 շաբաթ և կիրակի օրերին և 20:45 CET/CEST հինգշաբթի, ուրբաթ, երկուշաբթի և երեքշաբթի օրերին։
Երկուխաղյա շաբաթներում հավաքականները կխաղան հինգշաբթի և կիրակի, ուրբաթ և երկուշաբթի կամ շաբաթ և երեքշաբթի։
Նույն խմբի խաղերը կխաղարկվեն նույն օրը։Հանդիպումների ամսաթվերը ՈՒԵՖԱ-ն հրապարակեց վիճակահանությունից մեկ օր հետո` 2015 թվականի հուլիսի 25-ին։


== Ծանոթագրություններ ==
Պրակտիկական գրականություն

Պրագմատիկական մանկավարժություն, մանկավարժական ուղղություն, տարածված է ԱՄՆ-ում, Անգլիայում և այլ երկրներում։ Հիմքում ընկած են պրագմատիզմի գաղափարները։
Հիմնադիրն է Ջոն Դյուին։ Հայտնի է նաև էքսպերիմեն-տալիզմ, կոնստրուկտիվիզմ, ինստրու-մենտաչիզմ, պրոգրեսիվիզմ անուններով։ Պրագմատիկական մանկավարժություն ժխտում է դաստիարակության հեռանկարային նպատակը և ընդունում միայն տվյալ իրավիճակից բխող «անմիջական նպատակները», որոնք բավարարելու են երեխայի պահանջները։
Համակարգված կրթությունը փոխարինում է կոմպլեքսային ուսուցմամբ (երեխաների աշխատանքային և խաղային գործունեությամբ)։ Երեխան ինքն է պլանավորում սեփական գործունեությունը, ուսուցիչը հանդես է գալիս իբրե խորհրդատու, օգնական։
Արտաշես Բաբայան

Անվան այլ կիրառումների համար տե՛ս՝ Արտաշես Բաբայան (այլ կիրառումներ)Արտաշես Մնացականի Բաբայան (հոկտեմբերի 25, 1923(1923-10-25), Սարուխան, Նոր Բայազետի գավառ, Հայկական ԽՍՀ, ԱԽՖՍՀ, ԽՍՀՄ - դեկտեմբերի 29, 2009(2009-12-29), Երևան, Հայաստան), հայ դրամատուրգ, թատերագետ, թարգմանիչ։ ՀԽՍՀ արվեստի վաստակավոր գործիչ (1975), ԽՍՀՄ գրողների միության անդամ 1964 թվականից։ ԽՄԿԿ անդամ 1945 թվականից։


== Կենսագրություն ==
Ծնվել է Սարուխան գյուղում։ 1941-1945 թվականներին ծառայել է խորհրդային բանակում։ 1951 թվականին ավարտել է Երևանի թատերական ինստիտուտի թատերագիտական ֆակուլտետը։ 1953-1966 թվականներին աշխատել է ՀԽՍՀ կուլտուրայի մինիստրությունում որպես խաղացանկային բաժնի պետ, գլխավոր խմբագիր, վարչության պետի տեղակալ։ 1966-1974 թվականներին եղել է Երևանի Հակոբ Պարոնյանի անվան երաժշտական կոմեդիայի թատրոնի տնօրեն ու գեղարվեստական ղեկավարը։ 1974 թվականին եղել է Հայկական թատերական ընկերության նախագահի առաջին տեղակալ։
Անդրկովկասի հայկական պետական թատրոններն ու թատերական ինքնագործ խմբերը բեմադրել են նրա «Հայրը» (1951), «Հարազատներ» (1957), «Մոր սիրտը չի խաբի», «Նրա որդին», «Նրանք նորից հանդիպեցին», «Տոսկանա, Տոսկանա...», «Քեռիների քեփը կիսատ մնաց» (Ղափան, 1979), «Հեռու և մոտիկ գիշեր» (Արտաշատ, 1979), «Խոզուկի և արջուկի արկածները» (տիկնիկային թատրոն, 1979), «Լեգենդ սիրո և պատերազմի մասին» (Ստեփանակերտ, 1984) պիեսները։ Նրա «Հարազատները» դրաման բեմադրել են նաև Բուլղարիայի հայկական թատերախմբերը։ Ա. Բաբայանը պիեսի է վերածել Րաֆֆու «Ոսկե աքաղաղը», որը բեմադրվել է Կիրովականում (այժմ՝ Վանաձոր), Ղափանում (այժմ՝ Կապան) և Կամոյում (այժմ՝ Գավառ)։ Թարգմանել է մի շարք պիեսներ։
Մահացել է Երևանում։


== Ա. Բաբայանի երկերի մատենագիտություն ==
Պիեսների ժողովածու (գրքում տեղ է գտել Ա. Բաբայանի «Հայրը» պիեսը), Երևան, ժողստեղծագործության ռեսպուբլիկական տուն, 1955, 167 էջ։
Հարազատներ (դրամատիկական նովել), Երևան, ՀՍՍՀ կուլտուրայի մինիստրության կուլտլուս հիմնարկների գործերի վարչության ժողովրդական ստեղծագործության ռեսպուբլիկական տուն, 1957, 36 էջ։
Պիեսների ժողովածու, գիրք 5 (գրքում տեղ է գտել Ա. Բաբայանի «Հարազատներ» պիեսը), Երևան, Հայպետհրատ, 1959, 768 էջ։
Նրա որդին (պիեսներ), Երևան, Հայպետհրատ, 1963, 92 էջ։
Որտե՞ղ ես, Ջոնի (տիկնիկային ժամանակակից հեքիաթ-պիես), Երևան, «Հայաստան», 1969, 56 էջ։
Հանդիպում նորից (չորս պիես), Երևան, Հայկական թատերական ընկերություն, 1976, 244 էջ։
Զմրուխտե սափոր (մանկական պիեսների ժողովածու), Երևան, «Լույս», 1980, 183 էջ։
Պիեսներ, Երևան, «Սովետական գրող», 1984, 184 էջ։


== Ա. Բաբայանի կատարած թարգմանությունները (ռուսերենից) ==
Վլադիմիր Դիխովիչնի, Մորիս Սլոբոդսկոյ, Հանգուցյալի հարությունը (պիես), Երևան, ՀՍՍՀ կուլտ. մինիստրության ժող. ստեղծագործ. տուն, Երևան, 1956, 56 էջ։
Միխայիլ Օվչիննիկով, Նվիրական երգ (պիես մեկ գործողությամբ, երկու պատկերով), Ե., Հայպետհրատ, 1958, 27 էջ։


== Ծանոթագրություններ ==
Կախարդուհին (հեքիաթ)

Կախարդուհին (ֆր.՝ Le magicien), ֆրանսիացի գրող Շառլ Պերոյի մշակած հեքիաթներից։ Այն մտնում է «Իմ սագ մայրիկի հեքիաթները» ժողովածուի մեջ։ Ժողովածուն այդպես է կոչվել, քանի որ հեքիաթները գրվել են սագի փետուրով։ Այն բաղկացած էր յոթ հեքիաթներից, որոնց մեջ են մտնում նաև «Կարմիր գլխարկ», «Կոշկավոր կատուն», «Մոխրոտիկը» և այլ հեքիաթներ։ Ինչպես մյուս հեքիաթներում, «Կախարդուհին» հեքիաթի սյուժեն վերցված է ժողովրդական ստեղծագործություններից։


== Սյուժե ==
Հեքիաթը պատմում է մի գոռոզ ու չար կնոջ մասին։ Նա ունենում է 2 աղջիկ. մեծը թե՛ բնավորությամբ, թե՛ արտաքինով նման էր մորը, իսկ փոքրը նման էր։ Մայրը մեծ աղջկան շատ-շատ էր սիրում,, իսկ փոքրին ստիպում էր աշխատել ծառայի նման։ Մի օր մայրը աղջկան ուղարկում է ջրհորից ջուր բերելու։ Աղջիկը հանդիպում է մի աղքատ կնոջ, որը ջուր էր ուզում։ Իրականում նա կախարդուհի էր։ Երբ աղջիկը նրան ջուր է տալիս, կախարդը ասում է, որ ամեն անգամ, երբ նա խոսի, նրա բերանից մարգարիտներ կթափվեն։ Աղջիկը գնում է տուն և երբ սկսում է խոսել մոր հետ, նրա բերանից մարգարիտներ և այլ թանկարժեք քարեր են թափվում։ Մայրը մեծ աղջկան ուղարկում է ջուր բերելու, նա էլ ճանապարհին հանդիպում է մի գեղեցկուհու։ Այդ գեղեցկուհին նույն պառավ կախարդն է լինում։ Աղջիկը կախարդին կոպտում է և ջուր չի տալիս, իսկ կախարդը ասում է նրան, որ ինքը չար է, և ամեն անգամ խոսելիս նրա բերանից դոդոշներ, օձեր կթափվեն։ Երբ աղջիկը հասնում է տուն և խոսում է մոր հետ, նրա բերանից դոդոշներ ու օձեր են թափվում։ Մայրը փորձում է փոքր աղջկան ծեծել,  բայց նա փախել էր անտառ։ Այնտեղ նրան հանդիպում է մի արքայազն։ Աղջիկը նրան պատմում է ամբողջ եղելությունը և նրա բերանից մարգարիտներ և այլ թանկարժեք քարեր են թափվում։ Արքայազնը սիրահարվում է և նրան տանում է պալատ, այնտեղ ամուսնանում է արքայազնի հետ։ Իսկ մեծ աղջիկը տառապում է օձերի և դոդոշների ձեռքը։


== Կերպարներ ==
Մայր
Հայր
Մեծ աղջիկ
Փոքր աղջիկ
Կախարդ
Արքայազն


== Բարոյախոսություն ==
Ինչպես իր այլ հեքիաթներում, այստեղ ևս Պերոն ավանդական հեքիաթին հակադրել է «գովաբանական և ուսուցողական բովանդակությամբ» ժողովրդական հեքիաթը (նույնը հանդիպում ենք նաև «Կարմիր գլխարկ», «Փուփուշիկ Ռիքեն», «Մատնաչափիկը» հեքիաթներում)։
«Կախարդուհին» հեքիաթում հանդիպում ենք և՛ հեքիաթային են, և՛ իրական հերոսների։


== Տես նաև ==
Շառլ Պերո
Մոխրոտիկը
Կոշկավոր կատուն


== Ծանոթագրություններ ==
Արևգյուն

Արևգյուն, լեռնաճյուղ Փոքր Կովկաս լեռնահամակարգում, Լեռնային Ղարաբաղում, ձվում է Կեմրակուճ և Քոչբեգ գյուղերի ուղղությամբ՝ մինչև Ֆիզուլիի շրջանը։


== Ծանոթագրություններ ==
Վիննու (այլ կիրառումներ)

Վիննու անունը կամ տերմինը կարող է վերաբերել հետևյալ հոդվածներին․

Վիննու - գյուղ Էստոնիայի Ռիդալա շրջանի կազմում։
Վիննու - գյուղական ավան Էստոնիայի Վիննու շրջանի կազմում։
Լենյանո

Լենյանո (իտալերեն՝ Legnano), քաղաք Իտալիայում, գտնվում է Լոմբարդիա մարզի Միլան գավառում։
Բնակչությունը կազմում է 56 157 մարդ (2004 թվականի տվյալներով)։ Խտությունը կազմում է 3303,35 մարդ/կմ²։ Տարածքը 17 կմ² է։ Էլեկտրոնային փոստ՝ 20025։ Հեռախոսային կոդ՝ 0331։

		
		
		


== Արտաքին հղումներ ==
պաշտոնական կայք (իտալ.)(չաշխատող հղում)


== Ծանոթագրություններ ==
Սուրբ Աստվածածին եկեղեցի (Ծակուռի)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին եկեղեցի նաև՝ (Ծաղկավանք), Հայ Առաքելական Սուրբ Եկեղեցի, գտնվում է Արցախի հանրապետության Հադրութի շրջան Ծակուռի գյուղում, կառուցվել է 17-րդ դար։


== Պատմական ակնարկ ==
Գյուղի Սուրբ Աստվածածին եկեղեցու մասին մեզ շատ տեղեկություններ չեն հասել։ Սարգիս Ջալալյանցը պատմում է որ, մի օր ավանդազրույց է ունեցել գյուղի ծերունիների հետ, որոնք պատմել են մի հետաքրքիր պարմություն եկեղեցու հետ կապված, մասնավորապես խոսքը գնացել է եկեղեցու հարավային պատուհանի կամարաձև բացվածքի մեջ քանդակված օձապատկերի մասին։
Ըստ այդ ավանդազրույցի օձապատկերը քանդակվել է այն պատճառով որ եկեղեցու կառուցման ժամանակ ճարտարապետը անիծում է իր աշակերտին և ասում է՝ օձից խայթվես։ 
Որոշակի ժամանակ անց աշակերտին օձը խայթում է և նա մհանում է, ճարտարապետը զղջում է իր անեծքի համար և ի հիշատակ այդ դեպքի քանդակել է տալիս օձապատկեր։ 
Վանքի մասին կա նաև հիշատակում Մակար Բարխուդարյանցի կողմից, որում ասվում է․

Սուրբ Աստվածածին եկեղեցու դռան բարավորին կա շինարարական արձանագրություն․

Ըստ այս արձանագրության հասկանում ենք որ եկեղեցին կառուցվեկ է 1682 թվականին։
Եկեղեցու տարածքում հայտնաբերվել է ևս մեկ խաչքար, որի վրա առկա է 1196 թվագրումը, որից կարելի է ենթադրել որ նոր եկեղեցին կառուցվել է մեկ այլ ավելի հին եկեղեցու տեղում։


== Ճարտարապետություն ==
Ծակուռիի Սուրբ Աստվածածին Եկեղեցին բազիլիկ կառույց է որը կառուցված է սրբատաշ և անմշակ քարերով, նրա չափսերն են (15.24 x 12.10) մետր։
Խորանի աջ և ձախ կողմերում կան ավանդատներ։ Եկեղեցին ունի մեկ մուտք արևմտյան կողմից։ 
Մուտքի վերևի մասում՝ բարավորին, կա խաչաքանդակ և արձանագրություններ։ 
Խորհրդային անաստվածության տարիներին եկեղեցին օգտագործվել է որպես պահեստ։ Հետխորհրդային տարիներն շատ հավատացիալներ այցելում էին այս եկեղեցի որպես ուխտատեղի։ 
Տարիներ անց՝ 2010 թվականին սկսվեց եկեղեցու վերակառուցման ծրագրի նախապատրաստությունները, իսկ արդեն 2019 թվականին եկեղեցու վերակառուցման աշխատանքների առաջին փուլը ավարտվեց։ 
44-օրյա Արցախյան պատերազմի հետևանքով ադրբեջանի կողմից օկուպացվում է Ծակուռին գյուղը և ամբողջ Հադրութի շրջանը։ 
2021 թվականին ադրբեջանի նախագահ Իլհամ Ալիևը, այցելոլով օկուպացված Ծակուռին գյուղ, հայտնում է որ  Սուրբ Աստվածածին եկեղեցու դռան բարավորի շինարարական արձանագրությունը և կից խաչաքանդակները իբրև արվել են նոր։
Ներկայումս եկեղեցու մասին ոչ մի տեղեկություն չկա։


== Ծանոթագրություններ ==
Աստերոիդների ցանկ (304001-304100)

Աստերոիդների ցանկ (303901-304000)  • Աստերոիդների ցանկ  • Աստերոիդների ցանկ (304101-304200)
 Աստերոիդների ցանկ (303901-304000)  • Աստերոիդների ցանկ  • Աստերոիդների ցանկ (304101-304200)
Սուն Ցզի

Սուն Ցզի հայերեն ճիշտ ձևը՝ Սուն Ձը, ինչպես հնչում է չինարենում (չինարեն՝ 孫子, պարզեցված չինարեն՝ 孙子, մոտ մ. թ. ա. 544, Qi և Wu - մոտ մ. թ. ա. 496 կամ մոտ մ. թ. ա. 470, Gusu, Wu, Ճոու), չինացի ռազմական տեսաբան և մտածող (մ.թ.ա. 6-5-րդ դարեր), «Երկ ռազմարվեստի մասին» գրքի հեղինակ։ Սուն Ցզիի կյանքի և գործունեության մասին տեղեկությունները սակավ են և առասպելական բնույթի։ Ավանդվում է, որ նա իբր եղել է չինական Ու իշխանության զորավար, հաջողությամբ ղեկավարել է 30 հազարանոց բանակ և տարել բազմաթիվ փայլուն հաղթանակներ։
Սուն Ցզիի երկը բաղկացած է 13 գլխից, որից յուրաքանչյուրը (բացի 12-րդից) ունի ծանոթագրությունների բաժին։ «Երկ ռազմարվեստի մասին» գիրքը հայերեն է թարգմանվել (ոչ բնագրից, այլ ռուսերեն թարգմանությունից) և լույս տեսել 2006 թվականին, և վերահրատարակվել 2007 թվականին՝ «Արարատ» ռազմավարագիտական կենտրոնի կողմից։


== Արտաքին հղումներ ==

Սուն Ցըզի «Երկ ռազմարվեստի մասին» հայերեն թարգմանությունը
Երկ ռազմարվեստի մասին գրապահարանում
Կարգալա (գյուղ, Շեգարսկի շրջան)

Անվան այլ կիրառումների համար տե՛ս՝ ԿարգալաԿարգալա (ռուս.՝ Каргала), գյուղ Ռուսաստանի Տոմսկի մարզի Շեգարսկի շրջանի կազմում։
Բնակչությունը 2012 թվականին գրանցված տվյալներով կազմում էր 728 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեձոմերիկո

Մեձոմերիկո (իտալերեն՝ Mezzomerico), կոմունա Իտալիայի Պիեմոնտ մարզի Նովարա գավառում։
Բնակչությունը կազմում է 950 մարդ (2008 թվականի տվյալներով)։ Բնակչության խտությունը՝ 136 մարդ/կմ²։ Տարածքը՝ 7 կմ²։ Փոստային ինդեքս՝ 28040։ Հեռախոսային կոդ՝ 0321։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոս։ 0321 976629
Էլեկտրոնային փոստ։ info@comunemezzomerico.it
Պաշտոնական կայք։ http://www.comune.mezzomerico.no.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պրշիբոր

Պրշիբոր (չեխ․՝  Přibor, գերմ.՝ Freiberg in Mähren)՝ քաղաք Չեխիայի հանրապետության Մորավասիլեզիայի երկրամասում։ 2004 թվականի տվյալներով քաղաքի բնակչությունը կազմում է 8,800 մարդ։
Այն գտնվում է Մորավիայի հյուսիս – արևելքում, շրջապատված Մորավասիլեզյան Բեսկիդներով։

Առաջին անգամ հիշատակվել է Օտոկար 2-րդի կոնդակում՝ 1251 թվականին։ 14-րդ դարում տարածքները անցել են Օլոմոուցի եպիսկոպոսներին։ 1589 թվականին Յան Սարկանդերը ավարտել է տեղի ծխական դպրոցը, 1694 թվականին ստեղծվել է Պիարիստների վարժարանը, որից հետո Պրշիբորը դարձավ կրթության կենտրոն։ Քաղաքը հայնտի է որպես հոգեվերլուծության հիմնադիր Զիգմունդ Ֆրոյդի (1856 թվական, մայիսի 6) ծննդավայր։ Տունը, որտեղ ծնվել է Ֆրոյդը 2006 թվականից գործում է որպես թանգարան։


== Արտաքին հղումներ ==
Příbor - official website with Sigmund Freud section
Příbor - official website Archived 2007-06-29 at the Wayback Machine.


== Ծանոթագրություններ ==
9 (այլ կիրառումներ)

9, կարող է վերաբերել.

9 - բնական թիվ, գտնվում է 8-ի և 10-ի միջև։
9 - ոչ նահանջ տարի, որն, ըստ Գրիգորյան օրացույցի, սկսվում է հինգշաբթի օրը։ Այն մեր թվարկության 9-րդ տարին է, 1-ին հազարամյակի 9-րդ տարին, 1-ին դարի 9-րդ տարին, 1-ին դարի 1-ին տասնամյակի 9-րդ տարին։
9 - Լառա Ֆաբիանի 5-րդ ֆրանսալեզու ալբոմը։ Թողարկվել է 2005 թվականին։
9 - Լարա Ֆաբիանի հինգերորդ ստուդիական ալբոմը։ Թողարկվել է 2005 թվականին։ Ալբոմին հաջորդեց «Un Regard 9» շրջագայությունը, որի ընթացքում կազմակերպվել է 60 համերգ։
Օլեշկի (գյուղ, Խարկովի շրջան)

Անվան այլ կիրառումների համար տե՛ս՝ Օլեշկի (այլ կիրառումներ)Օլեշկի (ուկրաիներեն՝ Олешки), գյուղ Ուկրաինայի Խարկովի մարզի Խարկովի շրջանում։ Հիմնադրվել է 1930 թվականին։
2001 թվականի տվյալներով Օլեշկի գյուղում բնակվում էր 165 մարդ։ Բնակավայրը զբաղեցնում է 0,2 կմ² տարածք։ Բնակչության խտությունը կազմում էր 825 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սփին-օֆֆ

Սփին-օֆֆ (անգլ. թարգմանաբար՝ «Կողմնակի ստեղծագործություն», «ճյուղավորում»), գեղարվեստական ստեղծագործություն (գիրք, ֆիլմ, համակարգչային կամ սեղանի խաղ, կոմիքս), որը այլ՝ արդեն գոյություն ունեցող ստեղծագործության ճյուղավորումն է և օգտագործում է դրա հայտնիությունը, ճանաչումը կամ առևտրային հաջողությունը տարբեր տարրերի օգտագործման հաշվին՝ կերպարների, իրադարձությունների կամ նրանցմ ովքեր նախորդող ստեղծագործության մեջ երկրորդական դերեր էին կատարում։ Ուրիշ ձև ասած, սփին-օֆֆը հատուկ ուշադրություն է հատկացնում այն բանին, ինչը կենտրոնական չէր առաջնային ստեղծագործությունում։ Սփին-օֆֆների թողարկումի ժամանակ ենթադրվում է, որ դրանք ընդունվելու են այն լսարանի կողմից, որն արդեն ծանոթ է կերպարների և իրավիճակային ասպեկտների հետ ավելի լավ, քան ընդհանրապես նոր ստեղծագործությունների։
Որպես կանոն, սփին-օֆֆի հիմնական տարբերությունը հասարակ շարունակությունից կամ փրիքվելից այն է, որ այստեղ հիմնական դերերում են լինում այն կերպարները, որոնք դրվագային կամ երկրորդական դերեր էին կատարում նախորդ ստեղծագործությունում։ Կարևոր է նշել սփին-օֆֆի տարբերությունը ռեմեյքից՝ ստեղծագործության նոր մեկնաբանումից, սակայն այլ շեշտավորումներով, տեխնիկայով և նույն սյուժեի զարգացման նոր պայմաններով։


== Սփին-օֆֆներ բնօրինակ ստեղծագործությունների նկատմամբ ==
Սփին-օֆֆի իրադարձությունները կարող են տեղի ունենալ տարբեր ժամանակում բնօրինակ ստեղծագործության ժամանակագրությունում․

Կողմնակի ստեղծագործությունը կարող է հանդիսանալ բնօրինակ սյուժեի սիքվել այն դեպքում, երբ սփին-օֆֆի իրադարձություններն ավելի ուշ են տեղի ունենում։ Օրինակ․ «Ընկերներ» և «Ջոուի», «Ռոքի Բալբոա» և «Քրիդ»։
Սփին-օֆֆը կարող է փրիքվել լինել, եթե այն պատմում է իրադարձությունների մասին, որոնք սկզբնական ստեղծագործության իրադարձություններից ավելի վաղ են տեղի ունեցել։ Օրինակ․ «Իքս մարդիկ» և «Իքս մարդիկ. Սկիզբ. Կուղխ», «Հավերժ Շրեկ» և «Կոշկավոր կատուն», «Հարրի Փոթերը և Փիլիսոփայական քարը» և «Ֆանտաստիկ գազաններ ու որտեղ գտնել դրանց»։
Սփին-օֆֆը կարող է միդքվել լինել, եթե ստեղծագործությունների իրադարձությունները զուգահեռաբար են ընթանում։ Օրինակ․ «Համլետ» և «Ռոզենկրանցը և Գիլդենստերնը մահացած են», «Հերակլեսի զարմանալի ճանապարհորդություններ» և «Զենա․ Զինվորների թագուհի», «Նետ» և «Ֆլեշ»։
Սփին-օֆֆը կարող է ինտերքվել լինել, եթե դրա իրադարձությունները տեղի են ունենում երկու բնօրինակ ստեղծագործությունների միջև։ Օրինակ․ «Վտարանդին-մեկ։ Աստղային պատերազմներ. Պատմություններ»։


== Օրինակներ ==


=== Գրականությունում ===


=== Կինեմատոգրաֆիայում և հեռուստատեսությունում ===


=== Համակարգչային խաղերում ===


=== Մեդիայում ===
Գոյություն ունի «Spinoff NASA» ասմագիրը, որը ամեն տարի հրապարակվում է ՆԱՍԱ-յի կողմից, որտեղ պատմվում է այն մասին, թե ինչ տեխնոլոգիաներ են օգտագործվել տիեզերային տարածքի ուսումասիրման համար, որոնք հիմա օգտագործվում են առօրյա կյանքում։


== Տես նաև ==
Կամեո
Սիքվել
Փրիքվել


== Ծանոթագրություններ ==


== Արտաքին հղումներ ==
Հեռուստասերիալներ՝ պարադոքսալ միաձուլումներ
Անխել Բարգաս

Անխել Հուգո Բարգաս (իսպ՝. Ángel Hugo Bargas, հոկտեմբերի 29, 1946(1946-10-29), Բուենոս Այրես, Արգենտինա),  արգենտինացի նախկին ֆուտբոլիստ, պաշտպան


== Ակումբային կարիերան ==
Անխել Բարգասը պրոֆեսիոնալ ֆուտբոլիստի իր կարիերան սկսել է 1965 թվականին, արգենտինական «Ռասինգ» ակումբում; Մեկ տարի անց տեղափոխվել է «Չակարիտա խունիորս», որի կազմում 1969 թվականին նվաճել է այդ ակումբի պատմության մեջ առաջին և առայժմ միակ չեմպիոնական տիտղոսը։ 1972 թվականից նա հանդես է եկել ֆրանսիական «Նանտ»-ում, որի կազմում երկու անգամ դարձել է Ֆրանսիայի չեմպիոն։ «Նանտ»-ում շարունակել է խաղալ մինչև 1979 թվականը։
Բարգասը 1980-ական թվականներին զբաղվել է նաև մարզչական աշխատանքով։


== Միջազգային կարիերան ==
Անխել Բարգասը 1974 թվականին ընդգրկվել է Արգենտինայի ֆուտբոլի ազգային հավաքականի կազմում և մասնակցել ֆուտբոլի աշխարհի առաջնության՝ Մեքսիկայում կայացած եզրափակիչ փուլի խաղերին։ Այստեղ նա Արգենտինայի հավաքականի անցկացրած վեց հանդիպումներից երեքի մասնակիցն է դարձել. խմբային առաջին փուլում հանդես է եկել Արգենտինա-Լեհաստան, երկրորդ փուլում՝ Արգենտինա-Բրազիլիա և Արգենտինա-Գերմանիայի Դեմոկրատական Հանրապետություն մրցախաղերում։ Ընդ որում՝ Լեհաստանի ֆուտբոլի ազգային հավաքականի հետ հանդիպման 67-րդ րոպեին նրան փոխարինել է կիսապաշտպան Ռոբերտո Տելչան:.
Իսկ ընդհանուր առմամբ ֆուտբոլի Արգենտինայի ազգային հավաքականի կազմում Անխել Բարգասն անց է կացրել 30 հանդիպում (դարձյալ հանդես է եկել որպես պաշտպանական գծի խաղացող), խփել է մեկ գոլ։</ref>.


== Նվաճումները ==
Արգենտինայի չեմպիոն - 1 անգամ՝ 1969 թվականին, «Չակարիտա խունիորս» թիմի կազմում
Ֆրանսիայի չեմպիոն - 2 անգամ՝ 1972/1973 և 1976/1977 տարեշրջաններում, «Նանտ» թիմի կազմում


== Գրականություն ==
Profil
Profil
Statystyki na fifa.com Archived 2014-04-12 at the Wayback Machine.


== Ծանոթագրություններ ==


== Արտաքին հղումներ ==
Profil des Spielers
fifa.com Liste von WM-Spielen Archived 2013-07-02 at Archive.is
Անտառապաշտպանություն (այլ կիրառումներ)

Անտառապաշտպանություն, կարող է վերաբերել,

Անտառապաշտպանություն, գիտություն անտառի վնասատուների, բույսերի հիվանդությունների, վնասակար բուսական օրգանիզմների դեմ պայքարի ձևերի և կազմակերպման եղանակների մասին։
Անտառապաշտպանություն, վնասատուներից և բույսերի հիվանդություններից անտառների ոչնչացման, չորացման, օգտակար հատկությունների կորստի կանխարգելման և սանիտարական վիճակի բարելավման նպատակով իրականացվող միջոցառումներ։
Քրիստինե Հարությունյան

Քրիստինե Հարությունյան (մայիսի 18, 1991(1991-05-18), Գյումրի, Հայկական ԽՍՀ, ԽՍՀՄ), հայ մարզիկ, թեթև ատլետիկայի ներկայացուցիչ, որը զբաղվում է նիզակի նետումով։ Հայաստանի բազմակի չեմպիոն և ռեկորդակիր։ 2010 թվականին օլիմպիական խաղերի մասնակից։ Միջազգային դասի սպորտի վարպետ։


== Կենսագրություն ==
Քրիստինե Հարությունյանը ծնվել է 1991 թվականի մայիսի 18-ին Վանաձորում։ Նիզակի նետումով սկսել է զբաղվել 2005 թվականին։ Մարզիկի անձնական մարզիչներն են ռուս Իվան Սաֆոնովը և Գյումրիի երիտասարդական դպրոցի տնօրեն Յաշա Եղիազարյանը։
Հայ մարզիկի առաջին հաջողությունը տեղի ունեցավ 2006 թվականին Սոչիում, որտեղ նա զբաղեցրել է երրորդ տեղը։ 2009 թվականին Քրիստինե Հարությունյանը հաղթել է Հայաստանի առաջնությունում։ 2 տարի անց՝ 2011 թվականին Եվրոպայի առաջնությունում, որը տեղի է ունեցել Իսլանդիայի մայրաքաղաք Ռեյկյավիկում, նա երրորդ տեղն է զբաղեցրել՝ նիզակի նետումով 48,-02 մ։ Այս ցուցանիշը արդեն ռեկորդային էր Հայաստանի համար։
2012 թվականին Ֆինլանդիայում՝ Եվրոպայի առաջնության ժամանակ, 45.83 մ ցուցանիշով զբաղեցրել է վերջին տեղը։ 61,84 մ ցուցանիշով նա հաղթել է Վեռա Ռեբրիկին։ Նույն թվականի հուլիսին նա 59.12 մ նիզակի նետում արդյունք է ցույց տվել, դրանով գերազանցելով օլիմպիական խաղերի անհրաժեշտ ցուցանիշը՝ 12 սմ-ով։


== Ծանոթագրություններ ==
Լայմստոն շրջան (Տեխաս)

Լայմստոն շրջան (անգլ.՝ Limestone County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.354 կմ² է, բնակչությունը՝ 22.051 մարդ (2000 թ. տվյալներով)։ Շրջկենտրոնն է Գրոսբեկ բնակավայրը։ Կազմավորվել է 1846 թ.։
Ստորինո

Ստորինո (ռուս.՝ Сторино), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 30 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոլանո

Բոլանո (իտալերեն՝ Bolano), կոմունա Իտալիայի Լիգուրիա մարզի Սպեցիա գավառում։
Բնակչությունը կազմում է 7638 մարդ (2008)։ Բնակչության խտությունը՝ 546 մարդ/կմ²։ Տարածքը կազմում է 14 կմ²։ Փոստային ինդեքս՝ 19020։ Հեռախոսային կոդ՝ 0187։
Քաղաքի հովանավորն է հանդիսանում Սան Պիետրո առաքյալը։


== Ժողովրդագրություն ==
Բնակչության դինամիկան.


== Համայնքի վարչակազմ ==
Հեռախոսահամար՝ 0187 94171
Էլեկտրոնային հասցեն՝ info@comune.bolano.sp.it
Պաշտոնական կայք՝ http://www.comune.bolano.sp.it/


== Արտաքին հղումներ ==
Официальный сайт населённого пункта (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Լիինամյաե

Լիինամյաե (էստ․՝ Liinamäe), գյուղ Էստոնիայի Պիլվամաա նահանգի Օռավա շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էլմիրա Ռահիմովա

Էլմիրա Ալլահվերդի ղիզի Ռահիմովա (ադրբ.՝ Elmira Allahverdi qızı Rəhimova, հունվարի 13, 1941(1941-01-13), Բաքու, Ադրբեջանական ԽՍՀ, ԽՍՀՄ), ադրբեջանցի երգչուհի, Ադրբեջանի ժողովրդական արտիստ (2000);


== Կենսագրություն ==
Էլմիրա Ռահիմովան ծնվել է 1941 թվականի օգոստոսի 13-ին Բաքվում։ 1965 թվականին ավարտել է Ադրբեջանի երաժշտական պետական քոլեջը։ Նա ավարտել է Ադրբեջանի Լեզուների պետական ինստիտուտը 1970 թվականին։ 1956 թվականից նա հանդիսանում է Ադրբեջանի պետական ֆիլհարմոնիայի և Ադրբեջանի հեռուստատեսության և ռադիոընկերության մենակատար։ 50-ականների վերջին նա հայտնի էր որպես հնդկական երգերի երգիչ։ Նա Հնդկաստանի վարչապետ Նեհրուի հրավերով երկու անգամ (1957-59, 1961) այցելել է Հնդկաստան և սովորել է հնդկական երգեր և պարեր։
Նա նաև երգել է ադրբեջանցի կոմպոզիտորների երգերը։ Համերգներով հանդես է եկել աշխարհի ավելի քան 60 երկրներում։
Էլմիրա Ռահիմովան որոշ ժամանակ ապրել է Հնդկաստանում։


== Կոչումներ ու պարգևներ ==
Ադրբեջանական ԽՍՀ Գերագույն խորհրդի պատվավոր հրամանագիր - 24 փետրվար, 1979,
Ադրբեջանի ժողովրդական արտիստ - 27 հոկտեմբեր, 2000,


== Ծանոթագրություններ ==
Առաջին հայկական լեգեոն (Հռոմ)

Առաջին հայկական լեգիոն (լատ.՝ Legio Prima Armeniaca), Հռոմեական կայսրության լեգիոններից մեկը, որը կազմված էր էթնիկ հայերից։ Առաջին անգամ լեգիոնը հիշատակվում էր «Notitia Dignitatum» աշխատությունում։ Հավանաբար, լեգիոնը կազմավորված է եղել մ.թ. II-III դդ. Արևմտյան Հայաստանում տարածաշրջանի պաշտպանության համար։


== Տես նաև ==
Երկրորդ հայկական լեգիոն


== Արտաքին հղումներ ==
Առաջին հայկական լեգիոնը livius.org կայքում Archived 2011-11-25 at the Wayback Machine. (ռուս.)
Armenian Legions in Roman Army (անգլ.)
Հաշվողական աստղաֆիզիկա

Հաշվողական աստղաֆիզիկան վերաբերում է աստղաֆիզիկայի հետազոտություններում մշակված և օգտագործվող մեթոդներին և հաշվողական գործիքներին։ Ինչպես հաշվողական քիմիան կամ հաշվողական ֆիզիկան , այն և՛ տեսական աստղաֆիզիկայի հատուկ ճյուղ է, և՛ միջդիսցիպլինար ոլորտ, որը հիմնված է համակարգչային գիտության, մաթեմատիկայի և ավելի լայն ֆիզիկայի վրա ։ Հաշվողական աստղաֆիզիկան առավել հաճախ ուսումնասիրվում է կիրառական մաթեմատիկայի կամ աստղաֆիզիկայի ծրագրով PhD մակարդակում։
Աստղաֆիզիկայի լավ հաստատված ոլորտները, որոնք օգտագործում են հաշվողական մեթոդներ, ներառում են մագնիտոհիդրոդինամիկան, աստղաֆիզիկական ճառագայթային փոխանցումը, աստղերի և գալակտիկական դինամիկան և աստղաֆիզիկական հեղուկների դինամիկան ։ Հետաքրքիր արդյունքներով վերջերս զարգացած ոլորտը թվային հարաբերականությունն է ։


== Հետազոտւթյուն ==
Շատ աստղաֆիզիկոսներ իրենց աշխատանքում օգտագործում են համակարգիչներ, և աստղաֆիզիկայի բաժինների աճող թիվը այժմ ունի հետազոտական խմբեր, որոնք հատուկ նվիրված են հաշվողական աստղաֆիզիկային։ Կարևոր հետազոտական նախաձեռնությունները ներառում են ԱՄՆ էներգետիկայի նախարարության (DoE) SciDAC համագործակցությունը աստղաֆիզիկայի համար  և այժմ չգործող եվրոպական AstroSim համագործակցությունը։  Հատկանշական ակտիվ նախագիծ է միջազգային Virgo Consortium-ը, որը կենտրոնանում է տիեզերագիտության վրա։
2015 թվականի օգոստոսին Միջազգային աստղագիտական միության գլխավոր ասամբլեայի ժամանակ բացվեց հաշվողական աստղաֆիզիկայի նոր C.B1 հանձնաժողովը՝ դրանով իսկ ընդունելով հաշվարկների միջոցով աստղագիտական հայտնագործությունների կարևորությունը։
Աստղաֆիզիկական հոսքերի մոդելավորումը առանձնահատուկ նշանակություն ունի, քանի որ աստղագիտական հետաքրքրություն ներկայացնող շատ օբյեկտներ և գործընթացներ, ինչպիսիք են աստղերն ու միգամածությունները, ներառում են գազեր։ Հեղուկի համակարգչային մոդելները հաճախ զուգորդվում են ճառագայթային փոխանցման, (նյուտոնյան) գրավիտացիայի, միջուկային ֆիզիկայի և (ընդհանուր) հարաբերականության հետ՝ ուսումնասիրելու բարձր էներգետիկ երևույթները, ինչպիսիք են գերնոր աստղերը, հարաբերական շիթերը, ակտիվ գալակտիկաները և գամմա ճառագայթների պայթյունները  և օգտագործվում են նաև մոդելավորման համար։ աստղերի կառուցվածքը, մոլորակների ձևավորումը, աստղերի և գալակտիկաների էվոլյուցիան և էկզոտիկ օբյեկտները, ինչպիսիք են նեյտրոնային աստղերը, պուլսարները, մագնիսականները և սև խոռոչները։  Համակարգչային սիմուլյացիան հաճախ միակ միջոցն է աստղերի բախումների, գալակտիկաների միաձուլման, ինչպես նաև գալակտիկական և սև խոռոչների փոխազդեցությունների ուսումնասիրության համար։ 


== Ծանոթագրություններ ==
Գուրկ

Գուրկ (գերմ.՝ Gurk, սլովեն.՝ Krka - Крка), փոքր քաղաք Ավստրիայի հարավում։ Մտնում է Կարինթիա նահանգի կազմի մեջ։ Ժամանակակից Կարինթիայի տարածքը ընդգրկող Գուրկ կաթոլիկ թեմի պատմական կենտրոնն է։


== Պատմություն ==
Գուրկի տարածքում առաջին բնակավայրերը ստեղծվել են մեր թվարկության սկզբում, սակայն որպես բնակավայր Գուրկն առաջին անգամ հիշատակվել է 831 թվականին, երբ տարածքը գտնվել է Բավարիայի թագավորության կազմում։ 1043 թվականին Էմմա Գուրկացին, որը ծագում էր բավարական հայտնի Լուիտպոդինգներ տոհմից, այստեղ հիմնադրել է Բենեդիկտյան աբբայությունը։ Ավելի ուշ՝ 1073 թվականին, Գուրկում կառուցվել է ամրոց և հիմնադրվել եպիսկոպոսություն, որը ենթարկվում էր Զալցբուրգի արքեպիսկոպոսությանը։ Այդ ժամանակից Գուրկը դարձել է Կարինթիայի կրոնական կենտրոնը։
Գուրկի եպիսկոպոսների նշանակման, ձեռնադրման և ինվեստիտուրայի իրավունքը պատկանում էր Զալցբուրգի արքեպիսկոպոսությանը։ Դա դժգոհություն էր առաջացնում ոչ միայն Գուրկի եպիսկոպոսների, այլև Կարինթիայի հերցոգների շրջանում, որոնք ցանկանում էին իրենց իշխանության համար ստեղծել անկախ եկեղեցական թեմ։ 12-13-րդ դարերի ընթացքում Գուրկը համառ պայքար էր մղում Զալցբուրգի դեմ՝ առանձնանալու համար։ Եպիսկոպոսներին որոշ ժամանակով հաջողվել է անցնել Հռոմի պապի անմիջական ենթակայության տակ, սակայն ավելի ուշ Զալցբուրգը վերադարձրել է եպիսկոպոսական գահին երեք թեկնածու ներկայացնելու իրավունքը՝ Գուրկի ժողովի կապիտուլի հետագա ընտրությամբ։ Գուրկի ինքնավար կարգավիճակը նրա եպիսկոպոսներին հնարավորություն է տվել 16-րդ դարում ձեռք բերել իշխան-եպիսկոպոսների իրավունք, որը թույլ էր տալիս որպես իշխանության գլուխ մասնակցել կայսերական ռայխստագներին։ Սակայն Կարինթիայում Հաբսբուրգների իշխանության ամրապնդման արդյունքում 1535 թվականին Զայցբուրգի հետ համաձայնությամբ Հաբսբուրգների տան հերցոգները իրավունք են ստացել իրենց թեկնածուներին ներկայացնել Գուրկի եպիսկոպոսի պաշտոնում (եկեղեցական ինմվեստիտուրան պահպանվել է Զայցբուրգի արքեպիսկոպոսների մոտ)։ Դա հանգեցրել է եպիսկոպոսութայն նշանակության անկմանը և Սրբազան Հռոմեական կայսրության իշխանի կարգավիճակից զրկմանը։

18-րդ դարի վերջին Գուրկի դիոցեզի տարածքը մեծապես ընդլայնվել է, սակայն Կարինթիայի ամբողջ տարածքը ընդգրկող ժամանակակից սահմանները որոշվել են 1959 թվականին։ 1787 թվականից Գուրկի եպիսկոպոսների նստավայրը տեղափոխվել է Կլագենֆուրտ։


== Աշխարհագրություն ==
Գուրկը տեղակայված է համանուն ալպիական գետի հովտում, որի հոսանքից մի փոքր ներքև գտնվում է Գուրկի իշխան-եպիսկոպոսների նախկին նստավայրը՝ Ստրասբուրգի ամրոցը։


== Տեսարժան վայրեր ==
Գուրկի գլխավոր տեսարժան վայրը Սուրբ Աստվածածնի ամրոցն է, որը կառուցվել է ռոմանական ոճով 1140 թվականին։ Դրա 60 մետրանոց երկու աշտարակները իշխում են քաղաքի և շրջակայքի վրա։


== Քաղաքական դրություն ==
2003 թվականի ընտրությունների արդյունքում համայնքի բուրգոմիստրը Զիգրիդ Կամպլն է (Ավստրիական ազատություն կուսակցություն)։
Քաղաքի ներկայացուցչական խորհուրդը կազմված է 15 անդամից (գերմ.՝ Gemeinderat)․

Ավստրիական ազատություն կուսակցություն՝ 7 տեղ
Ավստրիական ժողովրդկան կուսակցություն՝ 4 տեղ
Ավստրիայի սոցաիլ-դեմոկրատական կուսակցություն՝ 4 տեղ


== Ծանոթագրություններ ==


== Արտաքին հղումներ ==
Պաշտոնական կայք
Ալադևե

Ալադևե, գյուղ Արևմտյան Հայաստանում, Էրզրումի վիլայեթի Դիադինի գավառակում` Ծաղկանց լեռների հյուսիսային կողմում։ Շրջակայքում կան ուրարտական շրջանին վերաբերվող հայկական բերդերի ավերակներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Յուժնայա (գյուղ, Ուֆիմսկի շրջան)

Յուժնայա (ռուս.՝ Южная, բաշկիրերեն՝ Южная), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 21 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3206) Վուհան

(3206) Վուհան (անգլ.՝ Wuhan), աստերոիդ աստերոիդների հիմնական գոտում։ Հայտնաբերվել է 1980 թվականի նոյեմբերի 13-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,551753 ա. մ., առավելագույնը մոտենում է 1,9517 ա. մ. հեռավորության վրա և հեռանում 3,1518 ա. մ.։ Արեգակի շուրջ մեկ ամբողջական պտույտ է կատարում 1488,87 երկրային օրվա ընթացքում, իր ուղեծրով շարժվելով միջինում 0,241794 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3206) Վուհան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միլիցաթոռ

Միլիցաթոռ, գետ Հայաստանի Սյունիքի մարզում, սկիզբ է առնում Սյունիքի բարձրավանդակի հյուսիսային մասից և Կեչուտ գյուղից 7 կմ հարավ–արևելք ձախից միախառնվում Որոտան գետին։ Երկարությունը՝ 12 կմ է։


== Ծանոթագրություններ ==
Նիկիտինո (գյուղ, Ստարոսելսկոե գյուղական բնակավայր)

Անվան այլ կիրառումների համար տե՛ս՝ ՆիկիտինոՆիկիտինո (ռուս.՝ Никитино), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմել է 1 մարդ։
Գտնվում է շրջանի կենտրոնական մասում՝ Սաֆոնով քաղաքից 38 կմ հյուսիս-արևելք, M1 Բելառուս մայրուղուց 13 կմ հյուսիս, Վյազմա գետի ափին։ Գյուղից 17 կմ հարավ գտնվում է Մոսկվա-Մինսկ գծի Ալֆերովո երկաթուղային կայարանը։ Մտնում է Ստարոսելսկի գյուղական բնակավայրի կազմի մեջ։


== Պատմություն ==
Հայրենական մեծ պատերազմի ժամանակ՝ 1941 թվականի սեպտեմբերին, գյուղը գրավել են նացիստական զորքերը, ազատագրվել է 1943 թվականին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լոգան շրջան (Կենտուկի)

Անվան այլ կիրառումների համար տե՛ս՝ Լոգան շրջան (այլ կիրառումներ)Լոգան շրջան (անգլ.՝ Logan County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 1.440 կմ² է, բնակչությունը՝ 26.835 մարդ (2010 թ. տվյալներով)։ Շրջկենտրոնն է Ռասելվիլ բնակավայրը։ Կազմավորվել է 1792 թ.։
Ալիկուլաղ (այլ կիրառումներ)

Ալիկուլաղ, կարող է վերաբերել՝

Ալիկուլաղ - գյուղ Արևմտյան Հայաստանում, Էրզրումի վիլայեթի Բայազետի գավառում
Ալիկուլաղ - գյուղակ Արևմտյան Հայաստանում, Բիթլիսի վիլայեթի Բուլանըխի գավառակում
Մ.թ.ա. 18


== Դեպքեր ==


== Ծնունդներ ==


== Մահեր ==
Ջոակիմ Նոա

Ջոակիմ Սիմոն Նոա (անգլ.՝ Joakim Simon Noah, փետրվարի 25, 1985(1985-02-25), Նյու Յորք, Նյու Յորք, ԱՄՆ), ամերիկացի նախկին բասկետբոլիստ, կենտրոնական։ Առավելապես հայնտի է Բասկետբոլի ազգային ասոցիացիայի (NBA) «Չիկագո Բուլս» ակումբում անցկացրած տարիներից։
Ծնվել է Նյու Յորք քաղաքում՝ շվեդուհի մոր և ֆրանսիացի հոր ընտանիքում։
Ուսանողական առաջնության շրջանակներում ներկայացրել է Ֆլորիդայի համալսարանը, որի բասկետբոլային թիմի կազմում երկու տարի անընդմեջ (2006, 2007) նվաճել է NCAA I դիվիզոնի առաջնությունը, որից հետո ընտրվել է «Չիկագո Բուլսի» կողմից NBA-ի 2007 թվականին անցկացված դրաֆթի առաջին ռաունդի 9-րդ ընտրությամբ։
Մասնագիտական կարիերայի ընթացքում երկու անգամ ճանաչվել է աստղ (NBA All-Star), ինչպես նաև հաշվառվել «All-Defensive» կոչվող խորհրդանշական հավաքականներում։
Նոայի հայրը ֆրանսիացի էստրադային երգիչ և նախկին թենիսիստ Յանիկ Նոան է, իսկ մայրը՝ «Միս Շվեդիա 1978» մրցույթի հաղթող շվեդուհի մոդել Սեսիլյա Ռոդեն։ Ունի Միացյալ Նահանգների, Ֆրանսիայի և Շվեդիայի քաղաքացիություն։ Մոր հետ Նոան ստեղծել է «Նոյյան տապան» (Noah's Arc) կոչվող բարեգործական հիմնադրամը։
Ակումբային կարիերայից զատ հանդես է եկել նաև Ֆրանսիայի բասկետբոլի ազգային հավաքականում։


== Մրցանակներ և այլ նվաճումներ ==


=== NCAA ===
«Ասոշիեդ պրես» վարկածով «All-SEC առաջին թիմ» խորհրդանշական հավաքական (2006)
«Էյ Փի» վարկածով «All-American» խորհրդանշական հավաքական (2006)
Եզրափակիչ քառյակի լավագույն բասկետբոլիստ (2006)
NCAA տղամարդկանց բասկետբոլի I դիվիզիայի չեմպիոն (2006, 2007)


=== NBA ===
«NBA All-Defensive առաջին թիմ» խորհրդանշական հավաքական (2013)
«NBA All-Defensive երկրորդ թիմ» խորհրդանշական հավաքական (2011)
2X NBA աստղ (2013, 2014)


== Ծանոթագրություններ ==


== Արտաքին հղումներ ==
Պաշտոնական կայք Archived 2012-05-21 at the Wayback Machine.
Էջը NBA.com կայքում
Էջը Բասկետբոլ-ռեֆերենսում
Գալինա Պավլենկո-Չերնիչենկո

Գալինա Իվանովնա Պավլենկո-Չերնիչենկո (ուկրաիներեն՝ Галина Іванівна Павленко-Черниченко, դեկտեմբերի 8, 1919(1919-12-08), Պետրիկովկա (քաղաքատիպ ավան, Ուկրաինա), Նովոմոսկովյան ուեզդ, Եկատերինոսլավի նահանգ, Ուկրաինական ԽՍՀ - փետրվարի 2, 2008(2008-02-02), Կիև, Ուկրաինա), ուկրաինացի նկարչուհի, պետրիկովյան նկարազարդման վարպետ, ՈւԽՍՀ ժողովրդական ստեղծագործության վաստակավոր վարպետ։ Եկատերինա Բիլոկուրի անվան մրցանակի դափնեկիր, Աշխատանքային կարմիր դրոշի շքանշանակիր։ Ուկրաինայի նկարիչների ազգային միության անդամ։


== Կենսագրություն ==
Գալինա Պավլենկո-Չերնիչենկոն ծնվել է Պետրիկովկա գյուղում (Դնեպրոպետրովսկի մարզ)։ Մայրը` Պրասկովյա Պավլենկոն, եղել է 20-րդ դարի սկզբին պետրիկովյան նկարչության ամենահայտնի վարպետներից մեկը։ 1944 թվականից Գալինան աշխատել է Կիևի փորձնական կերամիկական-գեղարվեստի գործարանում`պետրիկովյան նկարչության այլ վարպետների` Մարֆա Տիմչենկոյի, Վերա Կլիմենկո-Ժուկովայի, Պելագեյա Գլուշչենկոյի և քրոջ՝ Վերա Պավլենկոյի հետ։ Հիմնականում աշխատել է ճենապակու և թղթի վրա։ Արվեստագետի ստեղծագործությունների հարուստ հավաքածուն, որը ներառում է շուրջ 300 աշխատանք, պահվում է Ուկրաինական դեկորատիվ արվեստի պետական թանգարանում։
Մասնակցել է հանրապետական (1936), համամիութենական (1938), արտասահմանյան (1937) ցուցահանդեսների։


== Գրականություն ==
Глухенька Н. Петриківські розписи. Київ: Мистецтво, 1973.
Петриківський розпис: Книга-альбом / упорядник О. І. Шестакова. Київ: Мистецтво, 2016. 240 с.


== Ծանոթագրություններ ==
Արվեստն արվեստի համար

«Արվեստն արվեստի համար» (ֆր.՝ l'art pour l'art), գեղագիտական սկզբունք, որի էությունը հասարակական–քաղաքական պահանջներից անկախ արվեստի՝ որպես ինքնուրույն և ինքնանպատակ երևույթի հաստատումն է։


== Պատմություն ==
«Մաքուր արվեստի» նախանշանները նկատելի էին դեռևս հունահռոմեական գրականության մեջ (ալեքսանդրյան պոեզիա, կայսրության վերջին դարերի հռոմեական գրականություն), Հին Արևելքի և ապա ուշ Վերածննդի շրջանի արվեստներում։ Սակայն այն որպես որոշակի տեսություն ձևավորվեց 19-րդ դարում։ Նրա տեսական ակունքը Իմանուիլ Կանտի այն թեզն է, ըստ որի գեղագիտական սկզբունքները «անկախ են մարդկանց նյութական գործունեությունից»։ Գեղեցիկը մաքուր է ինքնին և կապված չէ կյանքի ուտիլիտար խնդիրների հետ։ «Մաքուր արվեստի» ջատագովները կանտյան այս ըմբռնումը միակողմանիորեն հանգեցնում են արվեստի հասարակական դերի Ժխտմանը, գեղարվեստական ստեղծագործության դաստիարակչական ու բարոյական խնդիրների անտեսմանը՝ ընդհանրապես։ «Մաքուր արվեստի» ծագման համար անմիջական շարժառիթ ծառայեց 1848 թվականի ֆրանսիական հեղափոխության պարտությունը։ 1850-ական թվականների կեսերին Ֆրանսիայում «Պառնաս» բանաստեղծական դպրոցի պարագլուխ Թեոֆիլ Գոթիեն, բանաստեղծներ Շառլ Բոդլերը Լըկոնտ դը Լիլը, ժ․ Մ․ Հրեդիան, Տ․ դը Րանվիլը հանդես եկան հօգուտ «արվեստի ազատության»։ «Պառնասականները» պայքարում էին հանուն արվեստի անկախության՝ արտաքին ազդեցությունից, ապրանքային հարաբերություններից։ «Մաքուր արվեստի» գործիչները գտնում էին, որ այսպես կոչված բուրժուական հասարակությունը ընդունակ չէ հասկանալու գեղեցիկը, և կոչ էին անում արվեստագետներին «վեր բարձրանալ հասարակությունից», մեկուսանալ նրանից։ Հետագայում նրանց գաղափարները փոխռան դեկադենտները։


== Այլ ==
Տվյալ արտահայտության լատիներեն տարբերակը («ARS GRATIA ARTIS») մակագրված է ամերիկյան «Մետրո-Գոլդուին-Մայեր» մեդիաընկերության սկզբնահոլովակներում (մռնչացող առյուծի շրջանի մեջ)։